
REFERAT DE  APROBARE  A PROIECTULUI DE HOTĂRÂRE
privind  trecerea cotei părți de 205/318 mp a imobilului - teren situat în Timişoara, str. M. Corvin nr. 1,  cu nr. cadastral 449202 inscris in CF 449202 (CF vechi nr. 413907) Timisoara,  din domeniul public a Municipiului Timișoara  în domeniul privat al Municipiului Timişoara 

	Terenul aferent clădirii situate în str. Matei Corvin nr.1,  înscris în CF 449202 Timișoara  (CF vechi  413907  Timișoara ), cu nr. top. 449202   (top. vechi 439)  și suprafața de  318  mp,  a fost inclus în domeniul public al Municipiului Timişoara, atestat prin H.G. nr. 1016/2005,  privind atestarea domeniului public al judeţului Timiş, precum şi al municipiilor, oraşelor şi comunelor din judeţul Timiş, poz. 1822 din Anexa nr.2  publicată în M.O.699 bis/2009, având număr de inventar  3415  și valoarea de  137.950 lei conform HG 1016/2005 , valoare atribuita prin HCL 185/2014.
               Prin Hotărârea Consiliului Local al Municipiului Timișoara nr. 132/ 25.03.2014  privind trecerea din domeniul public in domeniul privat al Municipiului Timisoara a cotei de 113/310 teren aferent spaţiului înscris în Cartea Funciară nr. 413907 - C1 - U5 Timişoara ( nr. CF  vechi 142162), nr. top. 439/III ca "S.A.D. compus din 9 camere şi 2 grupuri sanitare cu 36,56 % pci si 113/318 m.p. teren în folosinţă" din imobilul din Timişoara, str. Matei Corvin nr. 1 si scoaterea acestuia la licitatie publica pentru vanzare a fost trecută cota de teren  113/318 mp, din domeniul public al Municipiului Timișoara  în domeniul privat al Municipiului Timişoara.
 	 Conform prevederilor Ordonanței de Urgență nr.57/2019 privind Codul Administrativ, art.361, alin.(2) ” Trecerea unui bun din domeniul public al unei unităţi administrativ-teritoriale în domeniul privat al acesteia se face prin hotărâre a consiliului judeţean, respectiv a Consiliului General al Municipiului Bucureşti ori a consiliului local al comunei, al oraşului sau al municipiului, după caz, dacă prin lege nu se dispune altfel.”
	Conform Legii 50/1991 republicată, art.13, alin. (1) ”Terenurile aparţinând domeniului privat al statului sau al unităţilor administrativ-teritoriale, destinate construirii, pot fi vândute, concesionate ori închiriate prin licitaţie publică, potrivit legii, în condiţiile respectării prevederilor documentaţiilor de urbanism şi de amenajare a teritoriului, aprobate potrivit legii, în vederea realizării de către titular a construcţiei. (2) Terenurile aparţinând domeniului public al statului sau al unităţilor administrativ-teritoriale se pot concesiona numai în vederea realizării de construcţii sau de obiective de uz şi/sau de interes public, cu respectarea documentaţiilor de urbanism aprobate potrivit legii.”
 	Având în vedere faptul că terenul respectiv nu este de uz sau de interes public, iar terenul este împrejmuit, constituind curtea imobilului din str. Matei Corvin nr. 1, pe acest teren neavând acces decât proprietarii clădirii, domeniul public fiind definit conform Ordonanței de Urgență nr.57/2019, art.286, alin. (4) ”Domeniul public al comunei, al oraşului sau al municipiului este alcătuit din bunurile prevăzute în anexa nr. 4, precum şi din alte bunuri de uz sau de interes public local, declarate ca atare prin hotărâre a consiliului local, dacă nu sunt declarate prin lege ca fiind bunuri de uz sau de interes public naţional ori judeţean”, considerăm necesară și oportună aprobarea trecerii din domeniul public al Municipiului Timișoara în domeniul privat al Municipiului Timișoara și a cotei părți de 205/318 mp de teren situat în  str. M. Corvin nr. 1.

